b'\n_START_ARTICLE_\nThe Dresden Dolls\n_START_PARAGRAPH_\nThe Dresden Dolls er et amerikansk band, som trods den komplicerede og indladende musik kun best\xc3\xa5r af to personer: Sangeren og pianisten Amanda Palmer og trommeslageren Brian Viglione (tidligere en del af bandet Humanwine). De dannede bandet i 2001, efter at Brian havde set og var blevet imponeret af Amandas solooptr\xc3\xa6den. Duoen kalder deres musikgenre for "punk-cabaret", og da det er en selvopfundet genre, er de nok det eneste band i verden, der spiller denne. Begge g\xc3\xb8r de en dyd ud af at kl\xc3\xa6de sig ud i natklubt\xc3\xb8j a la trediverne, imens de maler sig hvide i ansigterne med kraftig l\xc3\xa6bestift, s\xc3\xa5dan at de ligner porcel\xc3\xa6nsdukker. Teksterne i deres sange handler hovedsagligt om groteske lidt makabre emner, men er ogs\xc3\xa5 tit sv\xc3\xa6re at gennemskue ved f\xc3\xb8rste \xc3\xb8jekast. De to musikere optr\xc3\xa6der tit erotisk i forhold til hinanden (hvilket for alvor kommer til udtryk i videoen til "Backstabber"). The Dresden Dolls optr\xc3\xa5dte i Danmark p\xc3\xa5 Roskilde Festival i 2005.'